text:
Al è mancjât a 86 agns Raffaele Carrozzo, figure di riferiment dal mont furlanist e autonomist, ex aministradôr comunâl a Udin (dulà che al jere a stâ), za docent e preside, persone di grant nivel uman e culturâl. In citât si jere trasferît di zovin, di Cjasarse, in curt si jere inamorât de lenghe e de culture furlanis, che al è stât apuestul no dome pai studis, ma ancje inte azion politiche concrete. Laureât in filosofie ae Universitât di Triest, al jere stât preseât docent di talian e storie al “Stringher”. Po dopo al à diret di preside diviersis scuelis mediis ator pal Friûl. Al è stât tra i fondadôrs dal Moviment Friûl e insiemi cun Gianfranco Ellero al à scrit “L’Università Friulana”, dulà che si contestave che l’unic ateneu in regjon al fos chel di Triest. Al fi Sandri, nestri colaboradôr, a van lis condoleancis de redazion da La Patrie dal Friûl.
__
Condoleancis ancje a un altri colaboradôr dal nestri mensîl, Marco Stolfo. Il pari, Silvio, al è mancjât a Turin. Nassût tal 1934 a Cjarlins (li che a son stadis puartadis lis sôs cinisis), al à passât la plui part de sô esistence inte aree metropolitane turinese li che al à lavorât tant che muredôr e po tant che operari ae Fiat. L’amôr pe vite, pe nature e pal lavôr, intindût ancje tant che espression personâl e cjamp di condivision e di emancipazion coletive, e po, il caratar pacific, sensibil e gjenerôs, il lunc impegn intal volontariât e intal associazionisim, in ambit sociâl, culturâl e ambientâl, e il leam fuart cu la sô tiere di origjine, il Friûl, a piturin la figure di Silvio Stolfo, che al lasse la cussience de impuartance di jessi e di vivi in comunitât, daûr di chei principis di solidarietât e umanitât che a son stâts la sô bussule. ❚
par cure de redazion


c: text/html

text:
“Cheste storie e je scomençade une sere di Lui, intant che l’orloi dal cjampanîl al bateve la miezegnot; e chi di un pôc ancje l’ultin flic al va a finî, parcè che i dîs a son scuasi consumâts. E za il sperâ che mi ‘nt restin avonde par meti in scrit cualchi slac de nestre esperience – juste un fat culì, un ricuart inmò vîf là, cence il contor des complicadis vicendis politichis straviersadis – mi samee une pretese esagjerade”.
Cussì al scomence il libri chel à a vût vint il premi S. Simon dal 2014. Libri dificil di definî. Al vignarès di pensâ al ‘nouveau roman’, une maniere di contâ li che i acjadiments a son secondaris rispiet aes tesis e al ‘flus de cussience’. Cence altri, si trate di une opare origjinâl intal ambit des letaris furlanis, scuasi sperimentâl. La tesi e je une vore clare: la perfezion no je umane, no esist, no pues esisti. E cuant che l’om al pense di vêle rivade e al tache a difindile propit parcè che le considere ‘perfete’, al è il moment che la utopie e devente ‘vencul’.
E cheste tesi e ven esplicitade intes vicendis di trê zovins che si zurin amicizie eterne e che ancje le mantegnin. Fin che al è pussibil: i câs de vite, lis disgraciis a vegnin a dî la lôr, a savoltâ vitis e sintiments e afiets. Tragjediis che, se si cjale ben, a son benzà inscritis intal destin des personis: la tor dal gnûf distributôr di benzine e fas di ‘pendant’ cul destin di Toni, cussì come che il pierdisi intai siums di Pauli al tornarà ae fin de sô vicende. E ancje la malatie dal naratôr e il sacrifici di sô none a fasin riflès su la sô vecjaie.
Se la perfezion no si le rive mai, nol vûl dî che no si vedi di cirîle, anzit! Al è propit chel il fin e il sens de vite, parie cu la amicizie che e je une des robis plui bielis di coltivâ.
Un libri, duncje, complès e articolât. Che si podarès viodilu ancje tant che un canovaç par ampliâlu intune sorte di saghe, là che l’autôr i ten daûr aes trê storiis dai trê amîs, de infanzie fin ae maturitât e ae vecjaie, compagnant il letôr inte elaborazion de filosofie di vite che e je l’argoment vêr dal libri.
In cont de lenghe furlane doprade, e à reson la jurie di Codroip cuant che e dîs che e je corinte e gjoldibile. Pecjât par cualchi talianisim di masse (parcè ‘controlo’ di p. 39 devential ‘control’ a p. 49?). E pecjât che, intes primis pagjinis, lis figuris di Toni e di Pauli, cualchi volte si confondin, no si capìs cui che al è l’archeolic e cui il musicist.
Ma, si sa, la perfezion no je une robe umane… ❚
✒ Laurin Zuan Nardin
SIMPRI BOGNS. Tarcisio Mizzau, “Speriments di perfezion”, Udin 2014............
“Cheste storie e je scomençade une sere di Lui, intant che l’orloi dal cjampanîl al bateve la miezegnot; e chi di un pôc ancje l’ultin flic al va a finî, parcè che i dîs a son scuasi consumâts. E za il sperâ che mi ‘nt restin avonde par meti in scrit cualchi slac de nestre esperience – juste un fat culì, un ricuart inmò vîf là, cence il contor des complicadis vicendis politichis straviersadis – mi samee une pretese esagjerade”.

robotstxt: allowed

filter: keep


text:
✽✽ La zone cuvierte di glaçârs in Austrie si è smiezade tacant de metât dal Votcent
De crisi economiche no si fevele tant. Tal timp di grande coalizion nol sucêt tant, ancje se il miliardari Stronach al minace di bati intes prossimis elezions i partîts vieris, ma chest nol semee masse probabil.
Ce che al preocupe dopo cheste stagjon masse frede, e al moment masse cjalde, al è il cambiament climatic. In Austrie, tant che in dute la regjon alpine, chest procès al va indenant svelt, cun velocitât dople in confront dal svilup globâl.
Il clime in Austrie si pues dividi in dôs zonis: a soreli bonât e a nord dulà che al domine il clime oceanic influençât dispès di aiars umits, e a soreli jevât cuntun inflùs de zone panoniche plui continentâl, cun mancul ploie, Istâts cjalts e Inviers crûts. Di fat, il clime regjonâl al è caraterizât de topografie alpine. Dispès o vin diferencis notevulis di clime fra distancis curtis: cul aument de altitudin, ducj i gjenars di clime fin a chel subartic e polâr.
✽✽ La regjon alpine si scjalde une vore plui svelte
Dal inizi dal Nûfcent, la temperadure medie globâl e je lade sù di cirche un grât centigradi. In Austrie però, fin a doi grâts. La regjon alpine si scjalde duncje une vore plui svelte. I impats efetîfs in Austrie a son evidents za cumò: su lis monts plui altis, la distribuzion dal permafrost si ridûs, e di consecuence si destabilize il teren cretôs. Il materiâl detritic destabilizât al è za deventât un pericul grâf che al à procurât l’an passât un disastri naturâl in Stirie.
Prospetivis neris ancje pal turisim invernâl: il declin des precipitazions di nêf aes altitudins disot dai 1.000 metris sul nivel dal mâr al è za clarementri misurabil. Par esempli, a Kitzbühel (790 m) in Tirôl, tai agns ’60 al à neveât il dopli che dai agns 90 in ca.
✽✽ Il record negatîf lu à il glaçâr carinzian »Pasterze« da pît dal Grossglockner
La zone cuvierte di glaçârs in Austrie si è smiezade tacant de metât dal Votcent, passant di cirche 1.011 km ² (1850) a 470 km ² (1998).
I ultins risultâts des analisis glaceologjichis che si cjatin tal rapuart dal Alpenverein (http://www.alpenverein.at), tal mês di Avrîl dal 2013 a confermin che il 98% dai glaçârs al è daûr a ritirâsi. La pierdite di lungjece in medie e je di 17,4 metris. Il record negatîf al è dal glaçâr “Pasterze”, da pît dal Grossglockner, che si è ridusût di scuasit 100 metris. Te storie de sô misurazion, tacant dal 1879, la lenghe dal glaçâr no si è mai disfate tant svelte. Cu la sô lungjece di cirche 9 km, al è ancje il plui grant glaçâr des Alps Orientâls, vâl a dî in dut il teritori dal Brenner fin a Viene. Dal 1856, la aree glaçade di plui di 30 km ² e je smagride di scuasit la metât. Il non de atrazion turistiche carinziane al ven, come la plui part de toponomastiche in Carinzie, dal sloven “pastirica”, vâl a dî “zone pastorâl”.
AL SUCÊT ANCJE —————————————–
✽✽ Grande celebrazion: 20 agns dal ricognossiment dai roms
Scuasit 20 agns indaûr i roms a son stâts uficialmentri ricognossûts tant che grup etnic in Austrie. Te ocasion de zornade internazionâl dai Rom e Sinti, si à celebrât chest inovâl tal parlament di Viene, in presince di numerôs rapresentants des associazions roms e de politiche austriache.
Il president austriac Heinz Fischer, la presidente dal Parlament Barbara Prammer e la ministre de Culture Claudia Schmied, ducj a son vignûts a celebrâ l’inovâl dal ricognossiment dai Rom. In di plui, il president dal parlament dal Burgenland Gerhard Steier al à rimarcât che propit il Burgenland al davuelç un rûl centrâl pai Roms austriacs.
“I Roms a son tant che chei altris grups etnics di grande impuartance pe lôr identitât culturâl e linguistiche. La diviersitât e la presince a son no dome rilevants pal Burgenland, ma ancje part de carateristiche uniche di cheste regjon.
Ancjemò escludûts de leç di tutele des minorancis linguistichis dal 1976, a rivarin adore a vê il ricognossiment daspò la iniziative de Associazion Culturâl dai Roms austriacs dome 17 agns dopo, sot il cancelîr di chê volte Franz Vranitzky. La figure clâf di dut chest procès al jere e al è ancjemò il fondadôr de Associazion Rudolf Sarközy, nassût intal cjamp di concentrament di Lackenbach tal 1944. La comunitât dai Roms dal Burgenland e je vuê ben integrade ancje in graciis dal lavôr di Sarközi. Cumò a vivin tal Burgenland 2.000-2.500 Roms. Soredut la gjenerazion dai zovins e à acès a une istruzion miôr, diviers di lôr a àn ancje completât i studis universitaris. Magari cussì no, cu la vite moderne integrade si sta però pierdint la lôr lenghe: tes fameis zovins si fevele plui o mancul dome par todesc.
✒ Janez Erat
Sindic jo mame / “La nestre int no à mai molât. Covente fâ, no lamentâsi, par saltâ fûr dal pantan”Walter Tomada
Alessandro Marangoni: la Aclif e deventarà istituzion di riferiment pai furlans “La Assemblee dai sindics furlans e je une realtât necessarie. E cul timp e deventarà ancjemò di plui un pont di riferiment pe identitât de nestre int”. Al è sigûr di chest Alessandro Marangoni, prin citadin di Dartigne, che al crôt tant inte Aclif […] lei di plui +
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
Ricorence / Pier Pauli Pasolini om contraditori e segnâl di contradizionPre Toni Beline
Tal centenari de muart di Pier Pauli Pasolini o ripuartìn a tocs la tierce part dal libri scrit di Antoni Beline tal 1993 ‘Trilogjie tormentade’, che e rivuarde propit il poete di Cjasarse I. RISPIETÂ IL MISTERI DAL OMLa sience plui dificile e je la cognossince di se stes. E se al è grivi cognossi […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +


text:
… dut al passe
La Vierte e je a pene rivade… la nêf e cuvierç ancjemò lis pichis des monts… a saltin fûr i botui dai rams des plantis… ogni robe e si met di gnûf in moviment cun grant energjie… un altri zîr, une altre corse nus spiete ancje chest an… lis ploiis a incressin lis aghis intai flums, metint a dure prove i puints… il timp al è cetant balarin, soreli e nûl a scomabatin intal cîl…vuê nereôs doman biel
Look at… the movie: Vierte 2013
😎
…dilunc il torent Chiarò
Che altre dî, dongje de ciclabil dal Nadison A13 dacîs di Muimans, e si podeve viodi di une bande une machine par sgarfâ la tiere, cuntune sesule al puest de pacare, impegnade a netâ il jet dal torent Cjarò, gjavant i arbui, e di che altre bande un trop di pioris a passon par il boschet, netant la jerbe dal prât e la elare parsore dai arbui.
Ven a stai machine artificiâl e nature une dongje di che altre.
Look at… the movie: Il torrente Chiarò @ Moimacco (UD)
😎


text:
A vegnin fûr dal Jurassic, ma il lôr cei al è chel di chescj agns: moderni e bruntulot. Veju chi i Gnognosaurs, simpatichis besteatis preistorichis intes miôr storiis saltadis fûr dal lapis di Dree Venier, ilustradôr, animadôr, gjornalist furlan, imberdeâsi a cjatâ fûr un bon regâl di Nadâl o la miôr diete par Bombo, il gras Brontosaur vert, o ancjemò inventâsi la vendeme, cence però ben savê ce folâ, miluçs o claps par lôr al è chel istès.
CHESTE E JE LA PRIME RACUELTE_Nassûts tra il 1995 e il 1996, i Gnognosaurs a son diventâts di bot une simpatiche presince su calendaris e strichis in marilenghe, sburtant grancj e frutins a doprâ il furlan cence pôre. In chest librut duncje, jessût tal Novembar dal 2009 pe Omino Rosso Edizioni di Pordenon, si puedin cjatâ lis origjinis dai Gnognosaurs, cognossi la lôr strambe anatomie tacant dal bulo Martin il Triceratopi, Bombo il grues e gras Brontosaur, Momo il Saur (che pardabon al mi somee un stropul), Cicci la morose di Momo, Einsaur il prof, Rugne il Brontosaur gnogno. Ma no son ducj achì e a voaltris il gust di discuvierziju, leint lis strichis di Dree.
MIEÇ IDEÂL PAR IMAPRÂ LA LENGHE_Il mieç de striche par furlan al è un biel sisteme par dâ une man ae marilenghe a difondisi ator, rivant là che par solit il furlan si lu dopre dome tes fiestis di paîs, cui amîs e cence vê ben clare la grafie. Un sisteme bielzà doprât cu lis aventuris di Tarvos, il fumut scrit e dissegnât di Sandri di Suald trente agns indaûr, che a metevin ligrie e a davin une man a cognossi la storie dal Friûl lant daûr a di chel frutin biont e sec come un racli. Tal câs dai Gnognosaurs il stîl al è clarementri e justementri diferent, ma si sa che il gust dal om pai fumuts e pes figurinis nol gambie mai, brincant nonos, mamis e barbis, cence cjalâ in muse nissun. Lis storiis dai Gnognosaurs, senegjadis di un pâr di agns cul jutori di Elisabetta Pittana e cul contribût di Alessandro Carrozzo, Elisabetta Pozzetto e Erika Adami pa grafie, no son dutis chi dentri, ma chestis trê, plui la zonte de “Gnognoanatomie” e da “Lis origjinis” a mostrin il tîr des besteatis preistorichis, simpatic e iriverent. Lis barufis tra Gnognosaurs par vê un biel regâl, e no la solite golarine o pene stilografiche, e po dopo la fadie di Bombo par smagrî o lis invenzions futuristichis dal prof Einsaur si lein cun gust e pocje fadie, imparant ancje a doprâ la lenghe furlane.
Renzo Brollo


text:
Denêl tal palaÇ dal re di Babilonie
I zovins ebreus esiliâts
1 1 Tal tierç an dal ream di Joiakim, re di Gjude, Nabucodonosor, re di Babilonie, al marçà cuintri di Gjerusalem e le sidià. 2 Il Signôr i metè tes sôs mans Joiakim, re di Gjude, e une part dai vâs de cjase di Diu. Ju fasè traspuartâ te tiere di Senaar e al metè i vâs te sale dal tesaur dai siei dius.
3 Il re i ordenà a Asfenaz, sorestant dai siei cjastrâts, di fâ vignî un trop di israelits di sanc reâl e di fameis altis, 4 zovins, cence nissune pecje e di biele presince, plens di sapience, furnîts di sience, svelts e ingegnôs e adats a vivi tal palaç dal re; e di insegnâur a scrivi e a fevelâ te lenghe dai caldeus.
5 Il re ur distinà, ogni dì, une purizion de mangjative reâl e dal vin ch’al beveve lui. La lôr educazion e veve di durâ trê agns; daspò a vevin di cjapâ puest denant dal re. 6 Fra di lôr a jerin i gjudeus Denêl, Ananie, Misael e Azarie. 7 Il sorestant dai cjastrâts ur metè altris nons: a Denêl i metè non Baltazar, a Ananie Sadrac, a Misael Mesac e a Azarie Abdenego.
8 Denêl al veve fat proponiment intal so cûr di no insoçâsi cu la mangjative dal re e cul vin ch’al beveve lui. Pa la cuâl i domandà al sorestant dai cjastrâts di no insoçâsi. 9 E Diu i dè a Denêl che il sorestant dai cjastrâts i fasès biel plait e lu ves di buine viste. 10 Il sorestant dai cjastrâts i disè a Denêl: “O ài pôre che il re gno paron, ch’al à distinade la vuestre mangjative e la vuestre bevande, al viodi lis vuestris musis sbatudis a preference dai zovins de vuestre etât; in chest câs mi tocjarès di rispuindi a mi denant dal re”. 11 Ma Denêl i disè a la vuaite che il sorestant dai cjastrâts al veve metude a tignî di voli Denêl, Ananie, Misael e Azarie: 12 “Ti prei, met a lis provis i tiei fameis par dîs dîs; che nus dedin di mangjâ liums e di bevi aghe; 13 podopo ch’e sedi confrontade denant di te la nestre muse cu la muse dai zovins ch’a mangjin de bocjade dal re e dopo tu fasarâs cui tiei fameis ce che ti semearà miei”. 14 Chel al scoltà la lôr propueste e ju metè a lis provis par dîs dîs. 15 Passâts i dîs dîs, la lôr muse e jere inmò plui biele e lôr a semeavin plui ben nudrîts che no ducj i zovins ch’a mangjavin la bocjade dal re. 16 Cussì la vuaite e faseve puartâ vie la mangjative e la bevande che ur vevin distinadis e ur dave liums. 17 A di chescj cuatri zovins, po, Diu ur dè di savê e di cognossi ogni sorte di scriture e la sapience. Denêl al veve ancje il don di splanâ ogni sorte di visions e di siums.
18 Scjadût il timp che il re al veve distinât par che i fossin presentâts, il sorestant dai cjastrâts ju menà denant di Nabucodonosor. 19 Il re al fevelà cun lôr e, di ducj, nol cjatà nissun come Denêl, Ananie, Misael e Azarie. A restarin devant dal re 20 e sun ogni cuistion di sapience o di dutrine che il re ju interpelave, ju cjatà dîs voltis miôrs che no ducj i induvinins e i strolics ch’a jerin in dut il ream. 21 Cussì Denêl al restà fintremai al prin an dal re Ciro.


text:
La identitât di un popul si forme e si trasforme in gracie de sô storie, dal sô passât fat di incuintris, scuintris, passaçs di altris popui che a lassin une olme… Si forme e si trasforme ancje in gracie de sô posizion gjeografiche, dal contat cun altris realtâts dulà che il popul si cjate.
Al continue il discors che pre Antoni al faseve tun intervent dal 2002 che o vin trascrit e che o publichìn a pontadis.
pre Roman Michelot
Verticalmentri, il popul furlan al à vivût cui protovenits, dopo i celtis, i romans, e al à cirût di conservâ cheste sô identitât e si è modificât; dopo, i langobarts, ancje chei a cambiin; dopo a rivin i francs, a cambiin; i todescs, a cambiin; i venezians, a cambiin; i talians, a cambiin, e ti gjavin ancje lis lidrîs e lis ongulis dai pîts.
Alore ce isal il furlan? Esistial? Al esist, ma cun chestis modificazions chi. Cuâl isal il plui vêr? A son ducj vêrs e nissun. Nol è chel al sedi un pedigree o un doc “pure lane vergjine”, di gracie che al sedi un pêl di lane…
Duncje, la identitât verticâl: il gno puest te storie. La identitât trasversâl: il gno puest te gjeografie. Jo no soi nome par insù te storie, o soi ancje par in bande te gjeografie: in Europe, o soi intal continent nestri, tal mont ocidentâl, tal mont di vuê.
In plui, i popui no son un alc di stabil. Al dîs il proverbi “lis monts a stan fermis e la int e zire”.
I furlans, propit, o par destin o par disgracie o par fortune, a àn cheste mobilitât, chest savêsi relazionâ. O vin un caratar un pôc sierât – plui malfident che sierât -, ma o vin vivude la convivence su la nestre piel, o vin imparât a spesis nestris a convivi cun altris popui, a imparâ altris lenghis, a frontâ altris situazions, a rispietâ altris culturis, altris religjons. Duncje, o pensi che il popul furlan cu la sô esperience storiche nol è razist. Se al è, al è par chei che no àn zirât. Un che al à zirât pal mont, se al à puartât dongje ancje une esperience, no dome i bêçs, al rispiete, parcè che ancje lui al è stât forest. Come che e dîs la Bibie: “Ancje voaltris o sês stâts forescj in Egjit”. Cheste memorie mi jude a cjatâ il gno puest te storie, a cjatâ la mê identitât te gjeografie.
(3, al va indevant)
pre Antoni Beline


text:
Cuant che si fevele di Friûl, al è une vore dificil che come prin riferiment si imagjini il mâr. Par cheste motivazion al pues someâ strani savê che Marco De Agostini, segretari dal Moviment Friûl, al sedi a stâ a Grau “Al è ce che mi disin ducj cuant che o feveli di cjase mê” al dîs “Ma cemût, un furlanist come te al mâr?… mi domandin, ma jo o rispuint: Viodêt che Grau al è Friûl”.
Il segretari dal Moviment Friûl al veve tacât a frecuentâ la isule tai prin agns Novante in maniere saltuarie, fint che tal 2001 al à comprade cjase su la rive.
“Le ai cjolte dome parcè che o rivi al viodi simpri il mâr, che mi da ligrie e sens di infinît” al sclarìs “Invezit in mont, mi sint sierât e mi met avilizion: ma e je dome une cuistion personâl di guscj”.
Tornant su la storie, al à propit reson De Agostini cuant che al conferme che la storie de isule e je simpri stade leade cul Friûl “Aquilee e Çarvignan a son stâts i riferiments storics su la tiere ferme” al conferme “Al è dopo des bonifichis e de creazion de viabilitât gnove che si è viert un leam cun Monfalcon, ma la storie e cjale di chê altre bande”.
Magari cussì no, ancje fevelant cun int dal puest però si cjape at, une volte di plui, che di dute la storie locâl pôc o nuie al è stât insegnât a scuele e duncje, come che al diseve ancje pre Antoni Beline, “Nol è di fâur une colpe a la int”. Forsit e je ancje colpe des istituzions furlanis che a àn strascurât la furlanetât di Grau “O pensi a la Provincie di Udin” al marche il segretari dal Moviment Friûl. “Ma o scuen ameti che Grau e je simpri plui plene di furlans” al continue De Agostini “O sint a fevelâ par furlan plui chi che no a Udin: se i “furlans scjampâts” (chei di Grau che a son rivâts di Aquilee cu lis invasions barbarichis, ndr) a àn dismenterât o no cognossin la lôr origjin, i “furlans rivâts dongje” a son simpri di plui e cussì al capite che tes buteghis, i operaris, i operadôrs economics a son furlans e a fevelin par furlan”.
Cun di plui nol è di dismenteâ che Biagio Marin al jere iscrit a la Societât Filologiche Furlane, al veve vût une interessante corispondence epistolâr cun pre Josef Marchet e subit dopo de Seconde Vuere Mondiâl (tor dai ultins agns 40) al veve aderît al Moviment autonomist furlan di Pieri Pauli Pasolini.
Furlanist al mârChristian Romanini
Cuant che si fevele di Friûl, al è une vore dificil che come prin riferiment si imagjini il mâr. Par cheste motivazion al pues someâ strani savê che Marco De Agostini, segretari dal Moviment Friûl, al sedi a stâ a Grau “Al è ce che mi disin ducj cuant che o feveli di cjase mê” al dîs “Ma cemût, un furlanist come te al mâr?… mi domandin, ma jo o rispuint: Viodêt che Grau al è Friûl”.


text:
R.Esistence in Dub a concuistin il public di Suns 2010 e il vôt popolâr ju mande drets a Lorient in Bretagne dulà che si tignarà la finâl dal Liet International, il festival de musiche in lenghe minoritarie che chest an pe seconde volte di file al à vude une semifinâl ancje a Udin, intun Palamostre plen di int. La jurie tecniche e à invezit premiât il cors Stefan Casalta (secondis lis ladinis Ganes e tierç puest pai ocitans Lou Seriol). A son restâts fûr i furlans Pantan, che però a àn confermât la lôr valence cuntune esibizion pardabon fuarte.
Dal sigûr no varessin volût cjatâsi te comission parcè che il nivel di cheste edizion al è stât une vore alt, come che si à podût ancje sintî dai esperts e de partecipazion dal public che al à preseât ducj i artiscj che si son esibîts sabide ai 28 di Avost. Di ricuardâ ancje la esibizion di Glauco Venier, ospit di ecezion.
E il prossim an, la organizazion vuidade de Arlef (Agjenzie Regjonâl pe Lenghe Furlane) adun cul Comun e la Provincie di Udine, la cooperative Il Campo e Radio Onde Furlane e darà acet a la finâl europeane.
(Redazion)
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
La tiere e la grepie / 2022: An internazionâl de pescje artesanâl e de acuicultureAdriano Del Fabro – diretôr dal bimestrâl “SoleVerde”
Par une economie blu simpri plui sostignibile Lis Nazions Unidis a àn declarât il 2022 “An internazionâl de pescje artesanâl e de acuiculture” (Iyafa 2022), rimetint ae Fao il coordenament des ativitâts di sensibilizazion sul teme.◆ Il pes, i moluscs, i crustacis e lis alighis a son part ad implen des dietis, des ereditâts culturâls […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +
Austrie / La Universitât Popolâr che si indrece a dutis lis fassis di etâtBarbara Cinausero
Si Beate Gfrerer, 54 agns, che bielzà di 25 e je a cjâf de Volkshochschule (Universitât Popolâr) carinziane, e je stade nomenade “Carinziane de Zornade”. O soi stade par cinc agns in Carinzie e propit in cheste scuele o ai insegnât e o ’nt cognòs ben la organizazion. Juste in chel periodi si insaldave il […] lei di plui +


text:
#22 – Tornant Il secondin lu sburtà cun malegracie viers la fin dal gatul nereôs. I siei voi a forin travanâts de lûs di une buinore che e prometeve di jessi ricuardade pes temperaduris fûr dal vade. Al fasè par parâsi cu lis mans, maraveantsi pal moviment aromai libar des manetis. Daûr di lui, la puarte che lu veve glotût [...]
Author: Gelo Stellato
#21 – Il cûr de cjase «Che mi vegni daûr te cjase» Sul inprin, a sintîmi a dî cheste frase, o restai un pôc stranît. La siorute si fermà sul soiâr de puarte e mi smicjà. Un piçul riduç i disgredeà un pôc chel sgjarp di grispis che e veve ator pe muse. Si viodeve benon che e veve capide [...]
#20 – Cuviert di nûi e stelis Mi veis ingomeât. Us al vevi dit za timp fa. E cumò lu ai fat! Voaltris cun la vuestre maniere di vivi. Oms e feminis plens di tristerie. Bogns dome di viodi il mâl in chei altris. E pronts a fâlu ae prime ocasion. Sotans devant di ducj i potents e incarognîts cuitri [...]
#19 – Lâ di cuarp intune filande Gjo, trops agns âstu? Ben, se tu âs une cierte etât o soi sigûr che tu âs cualchi ricuart di contâ su lis filandis. La storiute che o ti conti vuê e à come protagoniste, inmò une volte, la mê none. Jê, di piçule, e viveve tune grande famee: trê fradis metûts insiemi [...]
#17 – La strade Cheste conte no sarès mai stade scrite se Mineto Bertòs nol fos rivât a matine cuntune cjadene ta man. Cun dute probabilitât, no sarès mai stade scrite nancje se Ulrico Bertòs, impresari edîl di une cierte impuartance, nol ves puartade la pacare dongje de cjase. Ma di sigure, cheste conte no sarès mai stade scrite se [...]
#16 – Infifada Par Noura Shehadeh Ramallah – Palestine Al Anbeya’, 11 Jabaliya – Ai 6 di Dicembar 1988 Lûs de mê vite, al é bielzà un an che nô dal cjamp dai dispatriâts o lin indenant a fâ ce che o podìn e ce o crodìn just pe nestre int, ancje par chê che a sta li di [...]
#15 – Bundì O soi sierât in cjamare cence il coraç di vignî fûr. No voi plui in bagn – masse pericolôs!, o fâs ce che ai di fâ tune tirine: la mê compagne di assedi. Par mangjâ, o mangji il mancul pussibil. Cuant che propit no ja la fâs plui o voi in cusine, ma planc, felpât tant che [...]
#15 – La cjase parsore la galarie Intal fossâl di Palme al è plen di jentradis di galariis di mine: a coventavin par rivâ fin sot dai nemîs e fâju saltâ par aiar. Zuan, come tancj fruts di Palme al lave a esplorâlis e, cheste volte, al è rivât a convinci ancje Gjonde e Marte a lâ cun lui. “E [...]
#14 – La prime cjase Une volte gno fradi al à domandât al barbe Coste se si ricuardave cuale cjase che al veve fât il nono cuant che al jere a pene rivât in cheste citât. Al veve rispuindût che nol saveve dulà che si cjatave parcè che al veve dîs agns cuant che al lave a vore cul pari, [...]
#13 – Cjasute di mont Cjasute di mont ormai bandonade, cu lis oris de tor che no batin zornade Sôl le aghe e il soreli a visin a planc, il cori dal timp ch’al va indenant Puartis di cjase cence parons, batudis da l’aiar insiemit balcons Sunsûrs e rumôrs che parin clamâ, la int che pal mont je lade a [...]
Rome, ai 19 di Mai dal 2022 Mari mê amade, infin, jo e i miei fradis, o sin rivâts in Italie. Cjase nestre e je stade par un mês un camion cragnôs plen di animâi che a puçavin di smusar e di sacs di cjanaipe cul cafè in fermentazion. Un viaç framieç [...]
#11 – Ce che al reste Une altre dì che al si alçave cu la domande: Lassarèssial la cjase? Cheste cjase plene di vôs che a jerin passadis, e di memoriis che a rondolavin dì e gnot par lis stanziis vueidis. Mûrs, mobilie e imprescj traviersâts di rivocs profonts, cussì profonts che no i permetevin di bandonâle. Odôrs, cjantons, emozions. [...]


text:
Vuê l’obietîf dai grancj scjaladôrs a son lis altis cimis des monts de Asie tant che l’Himalaya, ma un timp la sfide de “concuiste” des monts e jere in Europe.
Chest an si celebrin i 150 agns de prime assension de piche plui alte dal Friûl, il Colians (m. 2.780): almancul in maniere uficiâl, viodût che i cjaçadôrs e i pastôrs cjargnei, chê cime za le vevin scjalade.
Protagoniscj il grant esploradôr des Dolomitis, il vienês aristocratic Paul Grohmann, fondadôr dal circul alpin austriac, e un marangon e cjaçadôr di Culine, Niccolò Sottocorona.
Di chê volte, il Colians al è deventât un pont di riferiment pai escursioniscj che a puedin amirâ lis sôs bielecis e ricjecis gjeologjichis e botanichis. A son presints ancje cierts ripârs, tant che il Tolazzi e i Marinelli e la cjaminade e pues lâ indevant fasint une visite al lât Volaie sul confin italo austriac.
Intal stes an, e je stade ancje la prime assension dal Cervino (4.478 m): un an che duncje al à puartât ae concuiste de cime plui alte a ovest e chê plui a est dal arc alpin talian.
«Dispès – al à afermât Giulio Magrini, President de Associazion des sezions di mont dal Circul alpin talian – si dismenteisi che il Colians e je la nestre mont plui alte, confondintle cu la Mont Cjanine o cul Mangart. Inte stesse maniere che il Triglav al è une istituzion pai slovens, o il Glossglockner pai austriacs e i carinzians, o volaressin che il Colians lu deventàs pai furlans».
Insume, al podarès deventâ, par ogni furlan, un vêr simbul e la mont che si à di lâ sù almancul une volte inte vite. ❚
✒Redazion
150 agns fa e je stade concuistade la piche de mont Colians, la plui alte de Patrie............
Vuê l’obietîf dai grancj scjaladôrs a son lis altis cimis des monts de Asie tant che l’Himalaya, ma un timp la sfide de “concuiste” des monts e jere in Europe.


text:
David Benvenuto, Cristian Pressacco e Marco Floran, vincint il concors par gnûfs talents Joy! Ce biele zoventût, realizât l’an passât di Onde Furlane cul supuart dal ARLeF, dai 12 di Avrîl a son di gnûf in onde ogni vinars a lis cuatri dopomisdì e la domenie a lis undis di matine, cu la seconde schirie des trasmissions. Pauli Cantarut, president de Radio, nus conte di chest progjet e ancje dal Premi Friûl 2013, che al sarâ inmò plui interatîf cul public.
Pauli, di ‘zûc’ a ocasion concrete di lavôr: nuie mâl di chescj timps…
Esat! Dopo un percors di formazion in radio cui nestris colaboradôrs e a contat cu la redazion, i Cjastrons si son metûts te sachete un contrat di lavôr par produsi une schirie di 20 trasmissions radiofonichis. Al è un esempli di cemût che si pues creâ oportunitâts di lavôr cu la lenghe furlane tal cjamp de comunicazion e dal intrategniment creatîf. I Cjastrons, cognossûts come Enrico Vueli Di Clap, Cristian Popoto e Mago Mesh, dopo vê imperversât tal etar furlan cuntune esplosion di scolte e di contats in Rêt, sui palcs di Suns e dal Premi Friûl e ancje sui gjornâi, viodût che a àn ancje tacade une rubricute cuotidiane intutulade “Sorestants e Sotans” su la prime pagjine dal Messaggero, a son tornâts cuntun dopli atac a lis orelis e lis masselis del public ma ancje par vie di une campagne teroristiche di secuestris devastants pe furlanetât che si cjate documentade cun videos su la Rêt (atenzion a no pissâsi intor a fuarce di ridi!).
Ise dibisugne di vôs zovinis in radio?
Sigûr, ce prospetive varessino pe nestre lenghe se no din vôs a la part zovine de societât furlane par che e conti te sô maniere e doprant la sô lenghe furlane il Friûl e il mont che si cjate a vivi? A son ancje proietâts tal futûr viodût che al è un gnûf personaç che, tal 2037, al è in vore a cirî di salvâ l’homo furlanus dal pericul di estinzion. Par cheste mission i Cjastrons a doprin ogni imprest necessari, comprindûts Twitter, Facebook e Youtube. La ricercje des personis adatis a puartâ indenant cheste imprese e ven fate cun zûcs e induvinins, dulà che il public al è il protagonist.
Al è online il bant par partecipâ al Premi Friûl: ce novitâts sono pe edizion di chest an?
Grandis novitâts parcè che, simpri cul supuart de ARLeF, o sin in vore a relançâ il Premi Friûl cuntune edizion che e proviôt la selezion dai musiciscj in Rêt, ancje cul vôt dal public. La realizazion di une tournèe ator par Friûl, cun concierts tes provinciis di Gurize e Pordenon, te Basse e in Cjargne. E dopo la finâl a Udin cun ospits speciâi. Ancje in chest progjet nus interessave meti in comunicazion lis gjenerazions e cussì al sarà fat ancje un seminari cui protagoniscj plui significatîfs de “gnove musiche furlane” che a trasmetaran ai zovins concorints la lôr esperience e cognossince musicâl dai repertoris, des modalitâts strumentâls e di composizion doprant la lenghe furlane. Parcè che al è impuartant cognossi la storie, dopo si pues ancje ribaltâle o remixâle ma no si pues scancelâle.
Se o vês gust di partecipâ fasêtlu dentri dai 15 di Jugn dal 2013. Il bant e dutis lis informazions a son su www.ondefurlane.eu/premifriul
✒ Natascia Gargano
MUSICHE. I Cjastrons a tornin in “Onde”: gnove edizion de trasmission rivelazion de Radio Libare dai Furlans............
David Benvenuto, Cristian Pressacco e Marco Floran, vincint il concors par gnûfs talents Joy! Ce biele zoventût, realizât l’an passât di Onde Furlane cul supuart dal ARLeF, dai 12 di Avrîl a son di gnûf in onde ogni vinars a lis cuatri dopomisdì e la domenie a lis undis di matine, cu la seconde schirie des trasmissions. Pauli Cantarut, president de Radio, nus conte di chest progjet e ancje dal Premi Friûl 2013, che al sarâ inmò plui interatîf cul public.


text:
— No stâ moviti, Spilot. E viôt di stâ cidin!
Il Comissari Rocheton e il so amì a jerin distirâts sot di un arbul, pontant il roiuç dal boscut, propit indulà che al faseve un comedon.
— Ahh! — al veve sossedât Spilot, cimiant cui voi plens di sium.
Il Comissari lu veve cjalât di brut.
— Cîr di stâ dismot! Al mancje pôc a miezegnot.
— Ma cui stino spietant? No ai mico capît… — Spilot al faseve fature a restâ sveât.
Sbrufant, Rocheton al veve contât.
— Îr no rivavi a durmî e o fasei une cjaminade intal boscut. Dulintor il cidinôr al compagnave la mê svearole. Ancje il svint al polsave, puartant su la sô code cuiete il lament flevar di cualchi gri.
— Rivât dongje il roiuç, o vevi viodût un strani slusignament che al rompeve il scûr: une femine sentade sul ôr che a zuiave cui braçs dentri de aghe. A cjantave une naine lizere e ducj i siei cjavei a spielavin la lûs da lune. Une agane!
Altre sossedade di Spilot. Rocheton al jere lât indenant.
— Di bot si jere zirade viers di me. Ancje se o jeri platât daûr di un arbul, mi veve viodût! Corint mi jere vignude incuintri, simpri cui cjavei sluminants come stelis! Jo mi jeri blocât, plen di pôre! Cuant che e jere dongje l’arbul si è butade tal roiuç. A mi mi è vignût fastidi e po no mi visi plui nuie.
— Isal sigûr, Comissari? — Al veve suspietât Spilot. No saran mico i fasûi in tocjo dal ostîr che i àn fat viodi cheste agane?
Rocheton al veve sfulminât il so amì cuntune voglade.
— Cumò stâ cidin!
Intal zîr di pôc, i doi poliziots si jerin indurmidîts.
Vignude matine e lassade la lôr postazion, si jerin indreçâts viers la ostarie par un bon cafè.
Di fûr al jere dut un moviment.
— O sin a pene tornâts dal boscut! — Al veve spiegât l’ostîr. — Al somee che usgnot passade, Vigje La Mate a sedi stade a lavâ peçots su la rive dal roiuç. Un bleon i è scjampât di man e par cjapâlu la vecje e je colade dentri te aghe! Par fortune che a veve i bigodins di fier sul cjâf che a slusivin, se no nissun la viodeve!
— Spilot… — al veve cisicât Rocheton. — No stâ contâ a nissun de gnot passade. Di bon che almancul cussì si è disberdeât il câs da la agane cui cjavei di lûs.
di Massim Furlan
#1125


text:
Il stand di Ersa, che al sarà grant tant che e je grande la place, al sarà caraterizât da lis scritis dal “Tipicamente Friulano” e cui colôrs de marche regjonâl. Intal stand, si podarà çerçâ e comprâ ducj i prodots agroalimentârs e i tancj vins de nestre tiere e si podarà viodi dal vêr diviersis lavorazions e tantis degustazions, cumbinant vin e formadi o altris prodots di ecelence tant che il persut di Sant Denêl, il Montasio, la trute, pes tant che salams e altris golosets.
Par ducj i cuatri dîs intal stand di Ersa si cjataran ducj i Consorzis de nestre regjon: lis siet Doc dal vin, i produtôrs di bruade, il figo moro, il Consorzi pal Persut di Sant Denêl, lis patatis dal Friûl, la Vacje Flore (par talian clamade “Pezzata rossa”, ndr), ducj i prodots fats cul lat – formadi di sigûr ma ancje lat e gjelât e dut ce che al ven diretamentri de nestre tiere.
Il diretôr di Ersa, al conte cussì l’intent che la Agjenzie e à voie di puartâ indenant, soredut cu la promozion dal Tipicamente friulano.
“Cheste marche e nas cu la volontât di meti sot di une bandiere ugnule dut chel che o viodìn nassi, cressi inte nestre campagne, e dut ce che al ven trasformât intes nestris braidis e aziendis furlanis!”
“Il Tipicamente friulano al è insieme tradizion, esperience, teritori, coltivazion, arlevament, insome, dut ce che al rapresente lis nestris produzions di alte cualitât e di ecelence. Dut chest si podarà cjatâ, in Place Sant Jacum tal cûr di Udin, dai 15 ai 18 di Setembar, te vetrine plui impuartante che o vin par fâ cognossi lis nestris ricjecis. Vignît in place par Friuli Doc, o restarês di sigûr contents”.
Cinzia Collini
La place dal marcjât par fâ viodi dut ce che o vin di bon............
Il stand di Ersa, che al sarà grant tant che e je grande la place, al sarà caraterizât da lis scritis dal “Tipicamente Friulano” e cui colôrs de marche regjonâl. Intal stand, si podarà çerçâ e comprâ ducj i prodots agroalimentârs e i tancj vins de nestre tiere e si podarà viodi dal vêr diviersis lavorazions e tantis degustazions, cumbinant vin e formadi o altris prodots di ecelence tant che il persut di Sant Denêl, il Montasio, la trute, pes tant che salams e altris golosets.


text:
SPECIÂL MOTÔRS
EDITORIÂL – Europe, autonomie e partecipazion / IL NUMAR. Lenghe: un-doi al barbuç / SPECIÂL – Edi Orioli: la braure di rapresentâ il Friûl / I plui fuarts in machine / La piste dai furlans / La fieste dai Motârs furlans / «Pimp my Ride» ae furlane in Europe / Marama Toyo, l’istrian che al amave il speedway / Dal stadi Moretti a Terençan di Puçui / Velocitât a dôs ruedis / I campions dai tratôrs / Une vuere cence vints ni vincidôrs / «Paveis al pues des machinis» / Cori cence ruedis: su la aghe / AI 32 DI MAI. La leç di gravitazion des machinis grandis / ATUALITÂT – Pre Checo on line / Une agne furlane stele de rêt / Popui intal balon / LInt AUTONOMISTE. Scjalâ la muraie / Promovi la aziende in marilenghe Inchieste_1 / La prose e olse / Letaris. Sit com… infinide! / Une ocasion di no pierdi / Sperance par Sapade/Plozen / MEDITANTLIS TAL SO CÛR. Un om che al fâs di profete / La Vierte di Cormons / A Buie il prin at notarîl par furlan / Furlan-gjamaican su lis culinis di Nimis / CURTIS E CHE SI TOCJIN. La Italie e je simpri stade multietniche / TERITORI – PORDENON. Doi furlans sot il segn de Abarth / Une massarie plene di «sgarpions» / SLOVENIE. I prins cent agns de AMZS / Miran, l’Orioli sloven / AUSTRIE. La Austrie e je tornade in pole position / Un paron austriac in Formule 1 / CULTURE – ART-Â. Sticeboris, bocjadis di ossigjen pe art furlane / IL FERÂL. La Europe dai lôfs / Roberto Iacovissi, Il popul di Pauli di Warnefrit / FOTO GALLERY – Balcons / Mauro Missana, «the Voice» / Il Friûl tal etere / I CLASSICS – 16. CUINTRISTORIE DAL FRIÛL – La albe de nestre Patrie /
Jugn 2009............
SPECIÂL MOTÔRS


text:
Fin di frut cheste parabule mi faseve pôre: i invidâts che a copin i servidôrs, il paron che al cope i sassins e al bruse lis citâts, il biât che al jentre cence vistît adat e al ven butât fûr… Lete cussì, nol fâs biele figure nancje il paron, che al varès di rapresentâ il Signôr.
Al è probabil che cheste parabule, contade di Jesù, Mateu le ripuarti cuant che al à sot i voi la distruzion di Jerusalem, la citât viodude dai profetis tant che lûc di pâs e di benstâ par ducj i popui e deventade invezit un côf di marcjadants de religjon e sassins dal Messie. E Mateu le conte cun dute la crudece dal moment.
In realtât, la parabule e presente une vision positive. Di fat, si fevele di gnoce, di invidâts a une grande taulade di fieste. Un invît no esclusîf par une categorie, ma par ducj. Ducj a puedin cognossi Diu, ducj a puedin capî la bielece, la bontât, la profonditât de propueste di Jesù, parcè che si trate di une propueste di vite e di umanitât.
Pre Roman Michelotti
Il gustâ nuviçâl
Mt 22,1-14
221Gjesù al tornà a fevelâur in parabulis e al disè: 2“Il ream dai cîi al è compagn di un re che al veve preparât il gustâ nuviçâl par so fi. 3Al mandà i siei servidôrs a clamâ chei che a jerin stâts invidâts a gnocis; ma chei no volerin savênt di vignî. 4Al mandà di gnûf altris servidôrs disint: Disêt ai invidâts: Ve, o ai preparât il gno gustâ, i miei bûs e i nemâi di grasse a son stâts za copâts e al è dut pront; vignît a gnocis. 5Ma lôr, cence bacilâ, a lerin cui tai siei cjamps e cui daûr dai siei dafâs. 6Altris di lôr, brincâts i servidôrs, ju maltratarin e ju coparin.
7Il re, disdegnât, al mandà i siei esercits a fruçâ chei sassins e a dâi fûc a la lôr citât. 8Po ur dîs ai servidôrs: Il gustâ nuviçâl al è pront, ma i invidâts no sal meretavin. 9Lait alore pes croseris des stradis e clamait a gnocis ducj chei che o cjatarês. 10I servidôrs a lerin pes stradis e a tirarin dongje ducj chei che a cjatarin, bogns e triscj; e cussì la sale si jemplà di gnoçârs. 11Jentrât il re par viodi i gnoçârs, si intivà tun om che nol veve la vieste nuviçâl. 12I dîs: Amì, cemût mai sêstu jentrât chi dentri cence la vieste nuviçâl? E chel al restà cence peraule. 13Alore il re ur disè ai siei servidôrs: Peaitlu mans e pîts e butaitlu fûr tal scûr; li al sarà dut un vaî e un crustâ di dincj. 14Di fat une vore a son clamâts, ma pôcs elets”.


text:
Chest libri, La Gotute Pluc e i Mistîrs, al nas di une biele esperience di colaborazion tra lis classis tierce e cuarte de scuele di Vile e di chês de scuele di Trep.
A Vile chest an i fruts a àn podût cognossi il mont dal lavôr e dai mistîrs; a Trep, invessit, a àn lavorât sul teme de aghe.
La idee des mestris e je stade chê di meti dongje i doi argoments e cussì a son nassudis chestis storiis di mistîrs che a àn a ce fâ cu la aghe.
Lavorant a grups, i fruts di Trep a àn inventât tancj pussibii iniziis di une storie, i fruts di Vile a àn sielt chel che ur plaseve di plui e di chest si son vierts i rubinets di cinc storiis diferentis: par ogni storie i fruts di Vile a àn scrit un tocut de continuazion, po dopo chei di Trep a son lâts indevant ancjemò un tic e i fruts di Vile a àn scrit il finâl.
La fantasie a à navigât su lis corints de pueste eletroniche e dal divertiment.
Ae fin lis classis, simpri lavorant a grups, e simpri doprant il furlan come lenghe di lavôr, a àn fat i dissens.
Il libri finît al à partecipât al concors de SOMSI di Buje e al è stât esponût ae mostre dal libri di Collinrete tal bielissin Hospitale di San Tomâs.
Fâs clic sul dissen par ingrandilu
La storie e tache cussì
Trep
Pluc e je une piçule gote di aghe che e vîf intal grant lât sot tiere, cun dutis lis sôs amiis gotutis. Intal lât si sta propit ben: al è dut trancuil, pacjific e cidin.
Un dì, di bot, si sint une grande vibrazion e Pluc e dutis lis sôs amiis gotutis si sintin tiradis sù a dute velocitât, po dopo sburtadis a fuarce dentri intun tubo, un puest stret, lunc, scûr e frêt. Ur tocje cori … che plui di corse no si pues!
Cun dut chel cori, a Pluc i zire il cjâf, si cjate mo cui pîts par aiar, mo metude di traviers e no capìs plui dulà che e je. A un ciert pont … SBRUNF… dut si ferme. Pluc e va a sbati cul nâs intal tubo … AHI!
- Finalmentri! - e dîs - No podevi pl… - ma no à il timp di finî di tabaiâ che … cualchidun al vierç il rubinet!
Lei cemût che e va indevant


text:
MAI – PRIME PAGJINE. «Si continue a celebrâ la vuere cu la scuse di celebrâ lis vitimis de vuere.» pre Toni Beline / PAGJINE 2 – EDITORIÂL – Daspò di cent agns no àn domandât ancjemò perdon / Ce staial sucedint sul front de autonomie? Biadelore, si sta tacant a rispuindi ai atacs ae specialitât che a vegnin di ogni bande / La pagjine Facebook de Patrie e à fat 5.000 iscrits: une prove che il furlan al viaze ben ancje su Internet / PAGJINE 3 – Analisi de situazion de puaretât: simpri plui penze par un teritori simpri plui vecjo / Pinot: par no fâ la fin dal Tocai / VIERS IL FRIÛL. E ancje la relazion tecniche e somee pronte: politics, ce spietaiso? / PAGJINE 4 – Cui vuelial distudâ i Fogolârs furlans? Interviste al president Pittaro: «Lis parochiutis che si ocupin di emigrants a son masse: e coventarès une regolade». Intant a restin lis barufis / Il president di Efasce: cumò miôr un moment di polse, ma disponibii al dialic / Cuatri ents par rapresentâ la emigrazion furlane, plui o mancul atîfs / Fontanini al poie lis istancis dal Ent / PAGJINE 5 – Fâsi gloti dal mont o tornâ a meti in vore il sens di comunitât, fonde dal nestri vivi? Ve parcè che bonsignôr Genero ai 3 di Avrîl al à clamât i furlans a une Assemblee / I furlans a son furlans: i neologjisims che si inventin par fruçâ il Friûl smentîts di un scandai restât masse platât / PAGJINE 6 – E se la Danieli e decidès di lâ tal forest “a la Marchionne”? / La specialitât no dome nus covente par aministrâsi ben, ma ancje par sfrutâ la gnove posizion gjeopolitiche de Regjon / Screât il restauri de Cjase de Ete di Mieç di Cividât, che cumò e il public le podarà visitâ / PAGJINE 7 – La Cjargne e clope: viaç te crisi de mont / Ravasclêt. Aziende agricule di Edda De Crignis / Il pont su tradizion e antropologjie: un libri che al sarà presentât ae fin dal mês, par memoreâ Giovanni Pelizzo za president de Provincie di Udin / PAGJINE 8 – SLOVENIE. Il president talian Mattarella in visite uficiâl in Slovenie: un incuintri li che si à fevelât tant di minorancis. I slovens a critichin la riforme locâl dal F-VJ / FRIÛL EUROPE. La Europe che e dîs e che fâs. E chê che no je e che no sa ce fâ / PAGJINE 9 – «Cul furlan tu vâs dapardut!», e bisugne fidâsi di cui che nus al dîs: Lodovica Comello, aromai stele internazionâl de musiche / Siums furlans che a vegnin di Milan: il progjet musicâl dal grup etno progressive Reverie / SIMPRI BOGNS. Tarcisio Mizzau, Speriments di perfezion, Udin 2014 / ZODIAC FURLAN. Taur / PAGJINE 10 – IL GRANT LUNARI DAL FRIÛL. Mai / IL FERÂL. A novante agns dal “stragjo inutil” / Une scjatule plene di peraulis: il gnûf zûc didatic che al jude a capî chei altris / PAGJINE 11 – La storie de “ponte di citât” contade dai fruts in lenghe furlane / Pes vitimis dal taramot in Nepal / PAGJINE 12 – A TU PAR TU. Il Friûl “par un pêl” /
*** I articui a son disponibii fracant sul titul. Buine leture.
Sindic jo mame / “La nestre int no à mai molât. Covente fâ, no lamentâsi, par saltâ fûr dal pantan”Walter Tomada
Alessandro Marangoni: la Aclif e deventarà istituzion di riferiment pai furlans “La Assemblee dai sindics furlans e je une realtât necessarie. E cul timp e deventarà ancjemò di plui un pont di riferiment pe identitât de nestre int”. Al è sigûr di chest Alessandro Marangoni, prin citadin di Dartigne, che al crôt tant inte Aclif […] lei di plui +
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
Ricorence / Pier Pauli Pasolini om contraditori e segnâl di contradizionPre Toni Beline
Tal centenari de muart di Pier Pauli Pasolini o ripuartìn a tocs la tierce part dal libri scrit di Antoni Beline tal 1993 ‘Trilogjie tormentade’, che e rivuarde propit il poete di Cjasarse I. RISPIETÂ IL MISTERI DAL OMLa sience plui dificile e je la cognossince di se stes. E se al è grivi cognossi […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +


text:
Ae fin di Mai al vignarà presentât un libri che al fevelarà di Friûl in dute la sô grande complessitât e profonditât: «I luoghi della tradizione in Friuli», il titul. La ocasion e je chê di ricuardâ Giovanni Pelizzo, za president de Provincie di Udin, che nus à lassâts un an za fa ai 21 di Mai. Une iniziative editoriâl promovude de Provincie di Udin e de Fondazion Crup, cul patrocini di Ente Friuli nel Mondo, e curade di Stefano Morandini.
I lûcs che al fevele il libri no son dome chei fisics, anzit: antropolics culturâi, gjeografs, storics a resonin sui lûcs de tradizion no dome folcloristiche, ma leâts a lavôr, religjon, identitât.
E cussì, i argoments tratâts a son studis tant che “Il Friuli dei cantîrs” sul teme dal lavôr, o “La città diffusa è già tradizione?” cul aumentâ de impuartance e de densitât des perifariis, o cemût che son mudâts i lûcs li che a cjantin lis corâls: de ostarie ai auditorium.
Tancj i temis tratâts, cjalant cemût che si à trasformât il Friûl sot varis aspiets, duncje. Il libri al è stât la ocasion par publicâ pe prime volte une serie di ricercjis fatis di agns tal ambit dal dipartiment di Antropologjie de Universitât di Udin. Part dai tescj a son in lenghe furlane.
I autôrs, coordenâts di Morandini, a son: Moreno De Toni, Claudio Lorenzini, Sabrina Tonutti, Marta Pascolini, Moreno Baccichet, Tatiana Azzola, Annalisa Bonfiglioli, Mariateresa Corso, Roberto Frisano. Il dut, cun trê introduzions fatis di Donatella Cozzi, Alessandro Monsutti e di Morandini stes che al spieghe cussì ce che si à cirût di fâ cun cheste opare: «La smire di chest libri no je chê di cjalâ il passât cun nostalgjie, ma le calcolìn tant che une operazion moderne: contâ cemût che o jerin e chel che o sin deventâts.» ❚
Redazion
Il pont su tradizion e antropologjie: un libri che al sarà presentât ae fin dal mês, par memoreâ Giovanni Pelizzo za president de Provincie di Udin............
Ae fin di Mai al vignarà presentât un libri che al fevelarà di Friûl in dute la sô grande complessitât e profonditât: «I luoghi della tradizione in Friuli», il titul. La ocasion e je chê di ricuardâ Giovanni Pelizzo, za president de Provincie di Udin, che nus à lassâts un an za fa ai 21 di Mai. Une iniziative editoriâl promovude de Provincie di Udin e de Fondazion Crup, cul patrocini di Ente Friuli nel Mondo, e curade di Stefano Morandini.


text:
Tachìn dai numars, crûts e impressionants. Dome in Cjargne, in dì di vuê a son in funzion plui di setante derivazions idroeletrichis. Trentesiet a son di Enel, e di chês, trentecuatri de ex Sade che a fasin riferiment a doi elefants: lis centralonis di Dimpeç e di Samblâc. Po dopo, sîs lis dopre la Comunitât montane, dîs la Secab di Paluce, sedis a son di privâts, une comunâl.
Dut chest sfrutament de aghe, “l’aur de mont”, si tradûs in plui di otante chilometris di flums in secje. Il Dean, par esempli, al à pierdût il 70% de sô aghe, il Tiliment il 40%.
Fin chi, la fotografie inzornade che e met za in lûs cemût che la mont e sedi deventade un “gruviere”, cence però fâ la fortune de sô int. Di fat, gran part de produzion energjetiche di chestis centralinis e je vendude sui marcjâts forescj, e ai comuns cjargnei ur torne te sachete dome la cuote dal Bim, che a son fruçons rispiet aes palanchis che si vuadagnin Enel, Edipower e vie discorint. No bastassin chestis bastonadis che o continuìn a cjapâ, su pe grope a podaressin rivâ altris tons: in Regjon a son in spiete di autorizazion plui di un centenâr di richiestis di gnovis derivazions pal idroeletric, la maiorance presentadis di societâts forestis che a vuelin continuâ a fâ business su pes nestris spalis. Juste par fâ cualchi esempli, tal comun di For Di Avoltri in dîs a stan spietant il vie libare; stes discors a Resie, cussì come a Trasaghis. E la robe plui preocupante e je che une part di chestis domandis a vegnin fatis dome par speculâ, cence une reâl volontât di implantâ une centraline ma par cjatâ un compromès cui concorints in buine fede, cussì di tratâ e di vuadagnâ parsore cence movi une fuee. Ve parcè che di diviers agns a cheste bande, comitâts, associazions ambientalistis e comuns a stan pressant la regjon par che e meti man ae leç, in maniere di fissâ palets e di fermâ la corse dai speculadôrs. Un prin pas si lu à fat cul ultin Plan di tutele des aghis, che almancul al à tacât a fevelâ di aumentâ il nivel dal minim deflùs vitâl pai flums, vâl a dî la aghe cjapade a mont de centraline che po dopo e à di jessi molade a val dal turbinament. Ma nol baste, al vûl lât indenant. In chest si inserìs il dibatit, che al sta interessant dut l’arc alpin, sul idroeletric tant che font rinovabile: no si pues di fat continuâ a pontâ su chest gjenar di energjie in maniere indiscriminade, a coventin frens. Ancje parcè che cu la tecnologjie che e cres di an in an, si è rivâts a capî cemût sfrutâ in maniere utile e rimunerative ancje la aghe dai acuedots, midiant i salts di cuote des condotis che a partissin dai fontanons. Stes discors al vâl ancje pai cjanâi agricui.
Alc si sta movint, e ancje in Cjargne un pâr di comuns a stan progjetant chescj intervents.
Ma ce che al mancje e je une vision e une vuide gjenerâl pal sisteme energjetic dal Friûl, che al continue a subî cence reagjî. E al à fat ben il sindic di Rigulât Fabio D’Andrea a fâ notâ che la vere partide de autonomie regjonâl si zuie su cheste cuistion: “Cence la fuarce di une economie nostrane – al à spiegât dopo i problemis patîts cui blackout dal Invier – cemût pretindìno di alçâ la vôs viers Rome? Se no tachìn a difindisi dai concuistadôrs forescj rispuindint cun impresis furlanis, managers furlans, bêçs furlans, o sarìn destinâts a deventâ sucursâl in dut e pardut”.
E cuale fuarce, plui de energjie, podaressie permeti aes nestris impresis di jessi competitivis su ducj i marcjâts, oltri che favorî la nassite di gnovis aziendis? Par chest, un lotadôr come Franceschino Baraçut, storic sindic dal taramot e anime in dì di vuê dai comitâts cjargnei, al continue a batile su une bataie di puartâ indenant a la muart: “Al covente che la regjon si fasi la proprie societât energjetiche publiche – al spieghe – metint adun ducj i produtôrs locâi di energjie, i comuns e lis cooperativis come la Secab de Val de But, la Idroeletriche di Fors Disore o de Valcjanâl. Preparâsi po dopo a comprâ lis concession idroeletrichis in man ai forescj, che a partî dal 2020 a tacaran a scjadi come in Val Tramontine. E tal stes timp, cuntun sfuarç economic che al sarà dut câs ricompensât tal timp, e à di lâ a fâsi cedi de Enel o de Terna i pilons e lis liniis de alte tension. In Trentin – al fas notâ Baraçut – a stan dimostrant che chest progjet al funzione e al puarte beneficis a dut il teritori. Parcè nô vino di fâ simpri la part dai monis?” ❚
David Zanirato
L’aur de mont, robât dai forescj............
Tachìn dai numars, crûts e impressionants. Dome in Cjargne, in dì di vuê a son in funzion plui di setante derivazions idroeletrichis. Trentesiet a son di Enel, e di chês, trentecuatri de ex Sade che a fasin riferiment a doi elefants: lis centralonis di Dimpeç e di Samblâc. Po dopo, sîs lis dopre la Comunitât montane, dîs la Secab di Paluce, sedis a son di privâts, une comunâl.


text:
Vie pal 2013 mi è capitât di dâ une man a une serie di trasmissions di Onde Furlane dal titul Nazion in Moviment. Si deve une cjalade al teritori, ae economie, al sociâl, aes istituzions. Si voleve capî se a jerin ideis e fuarcis par sostignî un pont di viste furlan su lis cuistions decisivis pal nestri futûr. Di chi la idee di fonts: tornâ a pensâ la Nazion Friûl dai nestris siums, par vie che lis robis a son cambiadis cetant dai agns ’70.
_In chê volte, tancj di nô a àn scuviert la “nazion improibide”, e e je vignude sù la volontât di fâi paiâ al stât talian ce che la sô storie nus veve dineât, in tiermins di lenghe, di istituzions, di disvilup sociâl e economic; chest par fânus deventâ la avanvuardie di politichis internazionâls di concuiste e di difese. O vin otignût alc ma no dal sigûr dut.
_Vuê o sin di gnûf a un svolt decisîf: l’orizont dai stâts nazion si è sierât. E il stât talian nol è plui il sovran democratic che al pues ricognossi i nestris dirits, ma al è daûr a deventâ un pugjil sunât che al da jù patafs di ca e di là sperant di tignîsi impins. E cussì, une dì nus puarte vie un miliart di euros di jentradis publichis e un altri al vûl fâ sparî la nestre autonomie speciâl e fânus deventâ venits.
_Par batilu no si à di fâ come lui, ma si à di restâ lucits e colpî cun decision ma cun razionalitât. Ce i covential vuê al Friûl? Prin di dut un gnûf rapuart tra comunitât e citadins cu la politiche. Une intese politiche tant che lûc di confront tra ideis e progjets, no di concuiste di posizions di podê dulà che magari al vinç cui che al berle di plui. O scugnìn duncje scjampâ dal sisteme politic talian. No par sierâsi intun ghet ma par capî miôr la Europe e il mont.
_E covente dopo une idee di unitât teritoriâl dulà che lis diversitâts e i bens comuns che chestis a produsin – lenghis, culturis, economiis di teritori, solidarietât di comunitât – a sedin al centri dai pinsîrs di cui che al aministre. E e covente duncje une struture istituzionâl regjonâl e locâl che e supuarti chest cence prevaricazions.
_I convuls dal stât talian a son daûr a puartâ a une riforme costituzionâl autoritarie e centralizadore che probabilmentri no pues fâ altri che agravâ la sô crisi. Al Friûl e ae nazion linguistiche furlane ur tocje vuê il compit di savê vuidâ il contrast a chest procès e chel di rilançâ in maniere decise la nestre specialitât, ancje se precarie. _O vin di definî e di pretindi lis competencis che nus coventin.
E i citadins a àn di capî che la lôr cualitât di vite future e dipendarà dal gjestî miôr lis nestris risorsis e dal vê in man struments adeguâts di autoguvier. Dut chest nissun no nus al regalarà. Par chest rivoltâsi al è just. ❚
✒ Giorgio Cavallo
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
La tiere e la grepie / 2022: An internazionâl de pescje artesanâl e de acuicultureAdriano Del Fabro – diretôr dal bimestrâl “SoleVerde”
Par une economie blu simpri plui sostignibile Lis Nazions Unidis a àn declarât il 2022 “An internazionâl de pescje artesanâl e de acuiculture” (Iyafa 2022), rimetint ae Fao il coordenament des ativitâts di sensibilizazion sul teme.◆ Il pes, i moluscs, i crustacis e lis alighis a son part ad implen des dietis, des ereditâts culturâls […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +
Austrie / La Universitât Popolâr che si indrece a dutis lis fassis di etâtBarbara Cinausero
Si Beate Gfrerer, 54 agns, che bielzà di 25 e je a cjâf de Volkshochschule (Universitât Popolâr) carinziane, e je stade nomenade “Carinziane de Zornade”. O soi stade par cinc agns in Carinzie e propit in cheste scuele o ai insegnât e o ’nt cognòs ben la organizazion. Juste in chel periodi si insaldave il […] lei di plui +


text:
Liet International
Liet International, il festival european plui impuartant par chel che al inten la musiche in lenghe di minorance.
Il Liet International al nas tal 2002 in Frisie su lis fondis dal festival pe musiche frisone Liet; daspò di 10 edizions fortunadis, i organizadôrs a deciderin di dâ une dimension europeane al event, cul fin di premiâ ogni an la miôr cjançon cjantade intune des tantis lenghis minoritariis feveladis in Europe.
Obietîf dal Liet International al è chel di dâ ai artiscj che a doprin une lenghe di minorance, la pussibilitâts di sunâ suntun palc internazionâl sigurantur grande visibilitât.
Vuê il Liet International al è un dai events pe promozion des minorancis linguistichis plui grant; la sô impuartance a nivel culturâl e je une vore alte e ricognossude par dut.


text:
“Sêstu mighe stât arlêf li di me, a Moruç?”. Mi cjale ben te muse, il mestri, cirint di induvinâ – sot de mê barbate e spolpant lis bafis di dut l’ardiel che a scuindin i vues – la fisionomie di un frutin di scuele. “Magari, siôr mestri! O soi sigûr che o varès imparât cetant plui adore a capî la anime di cheste nestre Patrie”. Un omenut sec e segnât, dut gnerfs e lamps di voi. Epûr, mi somee un zigant. E cussì, o zonti dal moment: “Però, o soi vignût sù gjoldint di dut chel che o vês scrit. Une materie che no si cjate plui ator, cussì penze di pinsîr epûr lizere di mandâ jù”. Al cjape sù la baguline, barete fracade, e si alce a contemplâ, de ringhiere in fier batût, il teatri dal Friûl. “Moruç. Ce tantis gjenerazions. Viodistu chel tei? Un moraron grant, antîc. Bon, ju puartavi dispès a fâ lezion achì, chei picinins: sot di cheste ombrene si son cjatadis di secui lis gjenerazions dai lôr vons. Mi plaseve che la mularie e rivàs a supâ il sens di dute cheste Storie, la nestre. Che nissun si impense plui di insegnâle. Massime intes scuelis. O jerin plui sperimentâi nô, in chê volte, cence tecnologjiis, che no chei di cumò, ingredeâts tai programs di une didatiche cence anime”. Al à reson, par fuarce! E al insist: “La puare vuestre scuele de autonomie, come che e je stade presentade di ducj i ultins ministris riformadôrs dal stât talian, e je simpri di plui une gabe, une barzalete che invezit di fâ ridi ti sburte a vaî: cence bêçs, implenade di cjartis e scjafoiade de burocrazie, direzude di “manager” – ju clamin cussì, no mo? – che a crodin di vê a ce fâ cuntune aziende, e invezit a àn pes mans la materie di produzion plui impuartante dal mont: la zoventût! Ven a stâi, il doman dal mont. Ma si sa che tai palaçats dal guvier la vôs dal popul no je mai stade gradide”. E mi ven tal cjâf a bot e sclop une di chês perlis maraveosis gjavadis fûr di “Si fâs par mût di dî”, là che Pup al scrîf: “In ogni stale dal Friûl la miôr vacje si clame Rome. Ma no stait a crodi par chel che i furlans a vedin intindût, cun chest, di mancjâ di rispiet aes vacjis”. Al tire dret il mestri. Ogni tant si ferme, come che di bon cjan di usme al nasàs l’aiarin di cheste Primevere. I voi sierâts, la anime in vore. Forsit parcè che cuant che nus à lassâts la Vierte e steve par cucâ. “Nol è dome insegnâ la lenghe furlane: capissistu che se ti mancje il contest culturâl, la storie, il studi dal teritori, une lenghe, ancje se tu le fevelis corete, e reste robe muarte?”. O fâs fadie a tignî il so pas. Svelt come il so pinsîr. Il Pup al somee un di chei lens di agacie, plen di grops dûrs, scheletrît. Ma provait sore sere, in chest mês sflandorôs di Mai, a passâi dongje: un profum di mîl e di rosade us inçussirà. Ve, plui che il tei di Moruç, grandonon e monumentâl, Riedo lu viodarès propit tant che une agacie: plante umile, dut un stec di spinis, ma buine di regalâ il plui bon odôr dal bosc. “Fra cualchi zornade o tornarìn a celebrâ l’inovâl dal Orcolat”. Lu stici, savint che ogni fruçon par lui al devente ocasion par imbastî il gustâ. “Mi plâs, ogni tant, tornâ a movi cualchi pas jenfri lis mês culinis, di Sarsêt – là che o soi nassût – fin a Sante Margarite, là che o polsi. No sta a fâmi pensâ a dute chê fuarce che il taramot al à discjadenade. E je stade une stagjon, inte disgracie, gloriose, di cussience. Di condivision. Al pâr che il furlan al tiri fûr il miôr intes disgraciis. Al sarà parcè che a ’nd à vudis di gloti, e cetantis. Un spirt di popul al è vignût fûr in chel moment, che nus à fat preseâ, ancjemò une volte, in dut il mont. Ma cumò…”. Al pâr che une ombre di avilizion e scurissi chê muse taiade tal len: “Cumò nus àn cuasi sdrumâts. Piês che intun taramot. O sin plui a tocs di chês pieris di Vençon. Ti visistu? Bon, cualchidun lis à numeradis. E il paîs, poiât par tiere, toc par toc si è alçât sù. Ma in chê volte o varessin vût di numerâ ancje i sbrendui de nestre anime, cjar amì. E invezit, ju vin vendûts a chei che, an par an, nus àn dismantelade la lenghe, la culture, la scuele, la universitât, i ospedâi. Lis glesiis. E il teritori, violentât prime di casermis, e cumò, che il nemì nol cuche plui di là dal confin, di autostradis, centrâls eletrichis, acuedots. Ce stomi.” Lu cjali, che aromai al sta par jentrâ inte curtine di piere di Sante Margarite e, cjapât di un marum che no rivi a contignîlu, i berli: “Ma siôr mestri, e alore? Vino mighe di rindisi? No sarà finide li? Insome, cualchi vôs e reste, che e stice lis cussiencis, che e spice la ponte al lapis parcè che al puedi fâ cualchi dam cuintri dute cheste miserie.”. Profum di agacis, il cîl al imbrunìs e daûr de muraie là che e polse Sante Margarite, cul misteri che di miârs di agns al involuce Sante Sabide, un bataion di stelis si prepare a fâi compagnie ae gnot: “Une soluzion e sarès. Mi ven di pensâ, par esempli, al scandul de Cospalat. Bon, jo le vevi bielzà pensade di agnorums une strategjie. E lu vevi ancje scrit. Cjape sù il lapis, alore, come che tu disis tu, e scrîf: il lat al vâl tresinte francs al litri, la gasose, votcent. Par tornâ a tirâ sù la agriculture, al bastarès tignî vacjis che a fasessin gasose. Ma sta atent, che se a Triest o a Rome cualchidun nus scolte, a son ancje bogns di domandâ finanziaments europeans par inmaneâ il progjet”. ❚
____________
Riedo Puppo, anime garbade, inteligjente e sclete, te sô vite -, scomençade a Sarsêt tal 1920 e distudade a Udin tal 2002 – al à sperimentât un pôc di dut, curiôs dal mont e de sô ete: insegnant e sindicalist, gjornalist e scritôr, polemist di ponte fine, simpri bon di interpretâ chel sens di clarece che al cres jenfri lis aìnis de nestre int, miscliçant insiemi malinconie e ironie, critiche e perdon. Daspò di une preparazion universitarie florentine, ae fin dal grant burlaç de seconde vuere al à cjatade la sô vene plui profonde inte lidrîs de culture furlane, scrivint su lis pagjinis da La Patrie dal Friûl, su chês dal Strolic Furlan, curant rubrichis di sucès su La Vite Catoliche: cjartis che a jentravin intal tinel di ogni famee, pagjinis che a deventavin un apontament spietât cun interès. Fondamentâl la sô adesion al grup di Risultive, la cortesele che pre Josef Marchet al veve fondade intal 1949. La sô semplicitât mai scontade ma simpri buine di regalâ un pinsîr profont lu à fat amâ di tancj, e no dome dai inteletuâi. I titui e i argoments dai siei libris plui fortunâts a nassin di un sintî comun che ju fâs sclesis di une culture, la nestre, buine di supâ une veretât profonde ancje di piçulis robis: e cussì a nassin “Nasicadis” (Udin, 1952), il cetant fortunât “Par un pêl” (Udin, 1960) che al à vudis vot edizions, “Si fâs par mût di dî” (Pordenon, 1977), “Magari ancje” (Udin, 1983), “Bot e sclop” (Udin, 1986) e “Diu nus vuardi” (Udin, 1997). Intal 1984, al à cjapât il premi Nadâl Furlan. ❚
Angelo Floramo
A TU PAR TU. Il Friûl “par un pêl”............
“Sêstu mighe stât arlêf li di me, a Moruç?”. Mi cjale ben te muse, il mestri, cirint di induvinâ – sot de mê barbate e spolpant lis bafis di dut l’ardiel che a scuindin i vues – la fisionomie di un frutin di scuele. “Magari, siôr mestri! O soi sigûr che o varès imparât cetant plui adore a capî la anime di cheste nestre Patrie”. Un omenut sec e segnât, dut gnerfs e lamps di voi. Epûr, mi somee un zigant. E cussì, o zonti dal moment: “Però, o soi vignût sù gjoldint di dut chel che o vês scrit. Une materie che no si cjate plui ator, cussì penze di pinsîr epûr lizere di mandâ jù”. Al cjape sù la baguline, barete fracade, e si alce a contemplâ, de ringhiere in fier batût, il teatri dal Friûl. “Moruç. Ce tantis gjenerazions. Viodistu chel tei? Un moraron grant, antîc. Bon, ju puartavi dispès a fâ lezion achì, chei picinins: sot di cheste ombrene si son cjatadis di secui lis gjenerazions dai lôr vons. Mi plaseve che la mularie e rivàs a supâ il sens di dute cheste Storie, la nestre. Che nissun si impense plui di insegnâle. Massime intes scuelis. O jerin plui sperimentâi nô, in chê volte, cence tecnologjiis, che no chei di cumò, ingredeâts tai programs di une didatiche cence anime”. Al à reson, par fuarce! E al insist: “La puare vuestre scuele de autonomie, come che e je stade presentade di ducj i ultins ministris riformadôrs dal stât talian, e je simpri di plui une gabe, une barzalete che invezit di fâ ridi ti sburte a vaî: cence bêçs, implenade di cjartis e scjafoiade de burocrazie, direzude di “manager” – ju clamin cussì, no mo? – che a crodin di vê a ce fâ cuntune aziende, e invezit a àn pes mans la materie di produzion plui impuartante dal mont: la zoventût! Ven a stâi, il doman dal mont. Ma si sa che tai palaçats dal guvier la vôs dal popul no je mai stade gradide”. E mi ven tal cjâf a bot e sclop une di chês perlis maraveosis gjavadis fûr di “Si fâs par mût di dî”, là che Pup al scrîf: “In ogni stale dal Friûl la miôr vacje si clame Rome. Ma no stait a crodi par chel che i furlans a vedin intindût, cun chest, di mancjâ di rispiet aes vacjis”. Al tire dret il mestri. Ogni tant si ferme, come che di bon cjan di usme al nasàs l’aiarin di cheste Primevere. I voi sierâts, la anime in vore. Forsit parcè che cuant che nus à lassâts la Vierte e steve par cucâ. “Nol è dome insegnâ la lenghe furlane: capissistu che se ti mancje il contest culturâl, la storie, il studi dal teritori, une lenghe, ancje se tu le fevelis corete, e reste robe muarte?”. O fâs fadie a tignî il so pas. Svelt come il so pinsîr. Il Pup al somee un di chei lens di agacie, plen di grops dûrs, scheletrît. Ma provait sore sere, in chest mês sflandorôs di Mai, a passâi dongje: un profum di mîl e di rosade us inçussirà. Ve, plui che il tei di Moruç, grandonon e monumentâl, Riedo lu viodarès propit tant che une agacie: plante umile, dut un stec di spinis, ma buine di regalâ il plui bon odôr dal bosc. “Fra cualchi zornade o tornarìn a celebrâ l’inovâl dal Orcolat”. Lu stici, savint che ogni fruçon par lui al devente ocasion par imbastî il gustâ. “Mi plâs, ogni tant, tornâ a movi cualchi pas jenfri lis mês culinis, di Sarsêt – là che o soi nassût – fin a Sante Margarite, là che o polsi. No sta a fâmi pensâ a dute chê fuarce che il taramot al à discjadenade. E je stade une stagjon, inte disgracie, gloriose, di cussience. Di condivision. Al pâr che il furlan al tiri fûr il miôr intes disgraciis. Al sarà parcè che a ’nd à vudis di gloti, e cetantis. Un spirt di popul al è vignût fûr in chel moment, che nus à fat preseâ, ancjemò une volte, in dut il mont. Ma cumò…”. Al pâr che une ombre di avilizion e scurissi chê muse taiade tal len: “Cumò nus àn cuasi sdrumâts. Piês che intun taramot. O sin plui a tocs di chês pieris di Vençon. Ti visistu? Bon, cualchidun lis à numeradis. E il paîs, poiât par tiere, toc par toc si è alçât sù. Ma in chê volte o varessin vût di numerâ ancje i sbrendui de nestre anime, cjar amì. E invezit, ju vin vendûts a chei che, an par an, nus àn dismantelade la lenghe, la culture, la scuele, la universitât, i ospedâi. Lis glesiis. E il teritori, violentât prime di casermis, e cumò, che il nemì nol cuche plui di là dal confin, di autostradis, centrâls eletrichis, acuedots. Ce stomi.” Lu cjali, che aromai al sta par jentrâ inte curtine di piere di Sante Margarite e, cjapât di un marum che no rivi a contignîlu, i berli: “Ma siôr mestri, e alore? Vino mighe di rindisi? No sarà finide li? Insome, cualchi vôs e reste, che e stice lis cussiencis, che e spice la ponte al lapis parcè che al puedi fâ cualchi dam cuintri dute cheste miserie.”. Profum di agacis, il cîl al imbrunìs e daûr de muraie là che e polse Sante Margarite, cul misteri che di miârs di agns al involuce Sante Sabide, un bataion di stelis si prepare a fâi compagnie ae gnot: “Une soluzion e sarès. Mi ven di pensâ, par esempli, al scandul de Cospalat. Bon, jo le vevi bielzà pensade di agnorums une strategjie. E lu vevi ancje scrit. Cjape sù il lapis, alore, come che tu disis tu, e scrîf: il lat al vâl tresinte francs al litri, la gasose, votcent. Par tornâ a tirâ sù la agriculture, al bastarès tignî vacjis che a fasessin gasose. Ma sta atent, che se a Triest o a Rome cualchidun nus scolte, a son ancje bogns di domandâ finanziaments europeans par inmaneâ il progjet”. ❚


text:
Nassude dal 2012, la associazion Scriptorium Foroiuliense e je une des pocjis realtâts in dute Italie che e insegne in dì di vuê la antighe art dai mestris scrituriscj de Ete di Mieç.
E à sede a Ruvigne e o vin sintût Roberto Giurano, il fondadôr, par fâ il pont suntun moment une vore impuartant pe scuele di caligrafie. Di fat ca di cualchi setemane al sarà screât il “Museu de scriture e de cjarte antighe”.
Setemanis plenis chestis, Giurano?
“O disarès di sì, ma lis sodisfazions no mancjin e no mancjaran, o speri”.
Intant chê dal Pape…
“Beh, sì. Un dai doi regâi uficiâi de Regjon a Pape Francesc, cuant che ai 13 di Setembar al è vignût a Redipulie, al è stât il Vanzeli di Marc in lenghe furlane che o vin fat noaltris. E je stade une biele sodisfazion, ma o cjalìn simpri indevant”.
Fevelistu dal Museu?
“Ancje di chel, sì. O fasarìn la inaugurazion Sabide ai 8 di Novembar aes 10 a buinore e za che o soi o aprofiti par invidâ ducj i letôrs de Patrie dal Friûl a Ruvigne, tal Cjistiel di Borc di Sant Pieri”.
Cemût nassial chest progjet?
“Jo no soi furlan, ma 17 agns indaûr o soi rivât in Friûl e mi soi inamorât di chest puest. Par chest o ai simpri cirût di vivilu in plen, lavorant chi e cu la ativitât de associazion o voi indevant su cheste strade par strenzi inmò di plui il leam cul Friûl”.
In ce sens?
“Scriptorium Foroiuliense e à chê di trasmeti la art de scriture, ma no vin mai dismenteât di fâ cognossi ancje la lenghe dal Friûl: o vin fat un abecedari cul mestri Otto D’Angelo e o vin dopradis lis peraulis furlanis par insegnâ la tecniche de caligrafie. O vin trascrit a man par furlan il Vanzeli seont Marc che si diseve prime e tai cors che o fasìn ancje cun arlêfs forescj o cirìn di spiegâ ancje la particolaritât linguistiche dal Friûl”.
Parcè propit une scuele di caligrafie?
“E je une passion che e va indevant di 25 agns. O ai scomençât che o jeri un fantacin: o ai studiât 3 agns cui fraris minôrs. Dopo o ai lassât chê strade, ma no la scriture e di in chê volte no ai plui fermât di scrivi”.
Cui sono i corsiscj?
“Personis che a àn gole di cognossi chest mont, sedi par interès culturâl, ma no dome. Cualchidun, in efiets pôcs, a son rivâts ancje a fâsi une gnove profession e cumò a lavorin tant che scrituriscj, fasint pergamenis, atestâts, invîts, partecipazions, diplomis…”
Trope int frecuentie i vuestris cors?
“Cul chel che al jere partît in Setembar, o vin dât passe 140 atestâts di frecuence, ma o vin za un contat par lâ a Gurize”.
Vêso contats ancje fûr dal Friûl?
“Sigûr: Carinzie e Italie soredut, ma ancje cul rest di Europe. In ocasion de inaugurazion dal nestri Museu o presentarìn uficialmentri la colaborazion cul Museu de Cjarte di Fabriano, istituzion a nivel mondiâl riscognossude patrimoni de umanitât de Unesco”.
Cuant si podaraial visitâ il Museu?
“Lis visitis a saran par apontament e o sin daûr a programâ un calendari di proponi aes nestris scuelis”.
Cemût fasêso a puartâ indevant tant impegn?
“O sin une associazion e il nestri al è un lavôr volontari. Ma no rivaressin a fâ dut se nol fos parcè che o vin tancj sostegnidôrs privâts e cualchi colaborazion a nivel public: o vin colaborât e o colaborìn cu lis Muiniis benedetinis Olivetanis (miniaturistis), Provincie di Udin, Regjon Friûl-VJ, Comunitât Greghe Ortodosse di Reggio Calabria, La Polse di Cougnes, Scuele di Mosaic di Spilimberc, i Comuns di Ruvigne, di Sant Denêl, di Codroip, Comunitât Colinâr dal Friûl, Arlef, Istitût Ladin Furlan ‘pre Checo Placerean’, Pro Loco di Voleson e Vençon e, di ultin, il Museu di Fabriano. A ducj chescj ur va il nestri agrât di cûr”.
Par plui informazions di pues visitâ il sît www.scriptoriumforoiuliense.it e la pagjine Facebook www.facebook.com/scriptoriumforoiuliense.it. ❚
Christian Romanini
Il museu de caligrafie a Ruvigne............
Nassude dal 2012, la associazion Scriptorium Foroiuliense e je une des pocjis realtâts in dute Italie che e insegne in dì di vuê la antighe art dai mestris scrituriscj de Ete di Mieç.


text:
A Novembar e je stade screade la gnove sede de biblioteche comunâl di Tavagnà, une struture spietade di tant timp al servizi de comunitât locâl. Ma no dome di chê: la biblioteche e fâs part dal Sisteme Bibliotecari di Udin e dal hinterland udinês, duncje ancje di un teritori plui slargjât, e e pues vignî buine ancje par chel tal cjamp de informazion, dal divertiment e de agregazion.
Une biele notizie, duncje, ma a chest si zonte une notizie biele ancje tant: in dute la comunicazion dentri (cartei, indicazions e v. i.) si dopre in maniere paritarie furlan e talian. Cussì al sarà ancje pai avîs o comunicazions che a laran fûr (depliant, avîs di cunvignis o iniziativis e v. i.).
Une iniziative che e varès di jessi normâl: ogni gnûf cartel public tes zonis furlanofonis al varès di jessi bilengâl. Magari cussì no, che un Comun lu vedi fat e je une notizie, invesit che une pratiche normâl. Propit di pôc, invezit, a son stâts dai comuns che no àn fat cussì.
Par dî un, chel di Udin, che nol à metût i cartei bilengâi cuant che al à tornât a fâ la segnaletiche di strade intune zone ae fin di viâl Cadore. O fasìn presint che fâ cartei cun dôs scritis al coste compagn, sore che jessi just.
La biblioteche di Tavagnà e je intun lûc centrâl di Felet, dongje des scuelis, dal municipi e di altris struturis di incuintri e al dopre tal stes timp un spazi bandonât rindintlu funzionâl. La struture e met a disposizion libris, la racuelte “Cine” cun dvd e blu-ray, periodics e ancje la pussibilitât di doprâ lis postazions informatichis e telematichis in spazis luminôs e comuts sedi pai grancj che pai piçui. ❚
✒ Redazion
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
La tiere e la grepie / 2022: An internazionâl de pescje artesanâl e de acuicultureAdriano Del Fabro – diretôr dal bimestrâl “SoleVerde”
Par une economie blu simpri plui sostignibile Lis Nazions Unidis a àn declarât il 2022 “An internazionâl de pescje artesanâl e de acuiculture” (Iyafa 2022), rimetint ae Fao il coordenament des ativitâts di sensibilizazion sul teme.◆ Il pes, i moluscs, i crustacis e lis alighis a son part ad implen des dietis, des ereditâts culturâls […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +
Austrie / La Universitât Popolâr che si indrece a dutis lis fassis di etâtBarbara Cinausero
Si Beate Gfrerer, 54 agns, che bielzà di 25 e je a cjâf de Volkshochschule (Universitât Popolâr) carinziane, e je stade nomenade “Carinziane de Zornade”. O soi stade par cinc agns in Carinzie e propit in cheste scuele o ai insegnât e o ’nt cognòs ben la organizazion. Juste in chel periodi si insaldave il […] lei di plui +


text:
Direzion
1 1 Pauli, servidôr di Diu, apuestul di Gjesù Crist par clamâ i elets di Diu a la fede e a la cognossince de veretât ch’e mene a la religjon 2 e e je fondade su la sperance de vite eterne che Diu, che nol dîs falsetâts, al à imprometude za dai timps de eternitât 3 e le à pandude tai timps stabilîts midiant de sô peraule, vadì midiant de predicazion che jo o soi stât incaricât par comant di Diu nestri salvadôr, 4 a Tito, gno vêr fi seont la stesse fede: gracie e pâs de bande di Diu Pari e di Crist Gjesù nestri salvadôr.
Lis cualitâts che a àn di vê i ministris di Diu
5 Par chel ti ài lassât a Crete, par che tu metessis ordin in ce ch’al restave di finî e par meti predis in ogni citât seont lis istruzions che ti ài dadis. 6 Ognidun di lôr al à di jessi a puest in dut, al à di vê sposade une femine sole, al à di vê fîs ch’a crodin e che no si puedi dî che a fasin une vite disordenade o che a son ribei. 7 Bisugne di fat che il vescul, come ministradôr di Diu, al sedi a puest in dut, no prepotent, no scjaldinôs, no cjochele, no violent, no tacât tai bêçs vuadagnâts malamentri; 8 ma invezit ospitâl, amant dal ben, savi, just, religjôs, paron di sè, 9 tacât a la peraule sigure seont ce che i è stât trasmêtut, par jessi in grât di sburtâ viers di une sane dutrine e di savê rispuindi a chei che si metin cuintri.
I fals dotôrs
10 And è di fat une vore di ribei, cjacarons e imbroions, soredut chei ch’a vegnin de circuncision. 11 A chei li si à di stropâur la bocje, parcè che a metin sotsore fameis interiis, insegnant ce che nol va par gole di bêçs vuadagnâts malamentri. 12 Par altri un di lôr, propit un dai lôr profetis, al à dit: “I cretês a son simpri bausârs, besteatis tristis e panzis pegris”. 13 E cheste testemoneance e à fonde. Par chel cridiur cun severitât par ch’a sedin sans te fede 14 e no ledin daûr di sflocjis gjudaichis e di ordins di oms ch’a voltin lis spalis a la veretât.
15 Par chei ch’a son monts dut al è mont; ma par chei ch’a son sporcs e cence fede nol è nuie di mont. Che anzit a son sporcjis ancje la lôr inteligjence e la lôr cussience. 16 Lôr a professin di cognossi Diu, ma lis lôr voris lu dinein parcè che a fasin ingomut, a son ribei e no son bogns di fâ sorte di ben.


text:
Cuant che i mûrs a tornin a cressi l’emergjence nus puarte a sierâsi, sedi come personis che come stâts
A son passâts dome 17 agns di cuant che a Gurize al colave il confin cu la Slovenie, inte sere de vilie dal Prin di Mai dal 2004. La sperance di ducj e jere che a colassin pardabon ducj chei mûrs (un al passave ancje chenti) che la tendine di fier e veve metût jù crevant in doi la Europe. Vonde barieris, vonde filiadis, vonde “propusnica”: anzit, si spietavisi che il slargjament a jevât de Union Europeane al vares puartât oportunitâts di disvilup par ducj, di ca e di là di une frontiere che no esisteve plui.
◆ A pôcs agns di chel che al someave un travuart storic, ve che al baste spostâsi di cualchi centenâr di chilometris e i mûrs a son pronts a tornâ in pîts, cu la richieste di 12 Stâts membris de Union Europeane (Austrie, Cipri, Danimarcje, Grecie, Lituanie, Polonie, Bulgarie, Republiche Ceche, Estonie, Ongjarie, Letonie e Slovachie) che a àn domandât ae Comission Europeane di finanziâ une bariere par no fâ jentrâ i migrants clandestins in Europe. Daurman lis autoritâts di Bruxelles a àn fat savê che la costruzion di une struture dal gjenar e va cuintri dai principis fondatîfs, e che se a vuelin a puedin fâle, ma di bessôi e cui lôr bêçs.
◆ Chel che al fâs pensâ al è che fintremai a 30 agns indaûr al jere propit di cualchidun di chescj paîs che e vignive la plui part dai esui che a domandavin asîl politic inte part ocidentâl de Europe. Cumò che il stes destin ur tocje a altris, a son pronts a dismenteâsi e a fâ sù barieris compagnis di chês che une volte a cirivin di scjavaçâ.
◆ La memorie e je curte. Chê dai popui, ma ancje chê dai singui. Un an indaûr e tacave la seconde bugade dal Covid che inte nestre regjon e à fat plui muarts dal Vaiont e di trê taramots. Dopo vê patît muarts, cuarantenis e restrizions, cumò e je rivade une altre bugade: chê dal relativisim, che e viôt il benstâ dal singul, sierât inte sô “bufule” personâl, plui impuartant dal destin de comunitât. Al jere clâr che dopo vê sopuartât dut ce che nus è tocjât in chescj doi agns disgraciâts, il prin cuietâsi de emergjence al varès tirât fûr lis pulsions platadis fin cumò: ma la fuarce de demarcazion che “no vax” e “no green pass” a stan segnant ancje te societât furlane e mostre che un mûr al sta cressint ancje tai nestris paîs, tal mieç de int, salacor ancje intes stessis fameis.
◆ Invezit di saltâ fûr des maseriis de pandemie cu la coesion, si stin bandonant ae division. Un mâl endemic dai furlans, che nol à mai coventât a judânus, ma simpri a pleânus. Al vignarà il moment che si inacuarzarìn che la nestre int no pues permetisi plui di lâ indevant cence dâsi dongje, cence condividi un dissen e un obietîf comun. Triest lu à cjatât, e al è il so jessi puart di interès european. E noaltris? Ce sino? Ce volìno jessi? Un “retropuart”, cemût che a domandin i industriâi, ancje chei di Pordenon? Ma lu capìs ancje un frut che “retro” al vûl dî restâ indaûr! La fuarce dal Friûl e je stade invezit simpri chê di cjalâ indevant, e no a cessecûl. Par viodi la direzion, in ogni câs, coventarès no vê nissun mûr devant dai voi. ❚


text:
Il partît furlanis Patrie Furlane al è entrât inte European Free Alliance, il grup democratic dai popui di Europe, che al met dongje lis fuarcis plui rapresentativis des minorancis tai singui Stâts dal continent. Patrie Furlane e je stade integrade in cheste rêt fate dai moviments politics plui impuartants a nivel nazionalitari dal mês di Març passât. L’EFA e conte su fuarcis tant che il Scottish National Party e la Esquierra Republicana de Catalunya. Fuarcis impuartantis, che a son buinis di meti insiemi ben 12 europarlamentârs e duncje a rivin a fâ pesâ ancje tal Parlament European di Brussel e Strasburc lis resons dai popui plui piçui che la storie e à condanât a jessi minorizâts.
«O vin volût cun fuarce cirî la adesion ae Efa – nus spieghe Federico Simeoni, conseîr provinciâl di Patrie Furlane – parcè che la nestre int e à bisugne di contâ di plui, e stant che il Stât talian nol ten cont de nestre realtât di popul, al è just cirî di movisi in rêt cui altris popui che a vuelin une Europe des Regjons dulà che lis diferencis a deventin une fuarce e no une debilece». Resonament che Simeoni al à aplicât ancje al Friûl-Vignesie Julie, dulà che e je za presinte dal 1991 une des plui vecjis formazions politichis che a àn aderît ae Efa, la Union Slovene (Slovenska Skupnost).
Di fat dome cors, bretons, catalans, bascs, galês, scozês e frisons a àn une militance plui lungje inte Efa dai slovens: cuant che chei de Ssk a àn savût che Patrie Furlane e à fat domande di afiliazion, a son stâts une vore contents di meti une buine peraule. E cussì, inte plenarie di Katowice, in Polonie, il Friûl-Vignesie Julie al è deventât la uniche Regjon taliane cun doi partîts afiliâts ae Aleance. Inte patulie taliane de Efa a son ancje la Liga Veneta, la Sudtiroler Freiheit, il Partît Sart di Azion e i valdostans de Alpe (Autonomie Liberté Participation Écologie). Chescj ultins doi partîts, come la Ssk, a son presints intai lôr conseis regjonâi dulà che a àn madressude une culture di guvier, ma il lôr sium cumò al è chel di jentrâ a fâ pesâ lis minorancis intal Parlament di Rome e magari ancje in chel european. (W. Tom.)
Sindic jo mame / “La nestre int no à mai molât. Covente fâ, no lamentâsi, par saltâ fûr dal pantan”Walter Tomada
Alessandro Marangoni: la Aclif e deventarà istituzion di riferiment pai furlans “La Assemblee dai sindics furlans e je une realtât necessarie. E cul timp e deventarà ancjemò di plui un pont di riferiment pe identitât de nestre int”. Al è sigûr di chest Alessandro Marangoni, prin citadin di Dartigne, che al crôt tant inte Aclif […] lei di plui +
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
Ricorence / Pier Pauli Pasolini om contraditori e segnâl di contradizionPre Toni Beline
Tal centenari de muart di Pier Pauli Pasolini o ripuartìn a tocs la tierce part dal libri scrit di Antoni Beline tal 1993 ‘Trilogjie tormentade’, che e rivuarde propit il poete di Cjasarse I. RISPIETÂ IL MISTERI DAL OMLa sience plui dificile e je la cognossince di se stes. E se al è grivi cognossi […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +